دونیا ساغلیق تشکیلاتی یئنی نوع کوروناویروسون (کووید-19) "XBB.1.5 " واریانتی‌نین یاییلما سرعتینه دقت چکیب و بوتون اؤلکه‌لره مراجعت ائده‌رک، هاوا ایله سیاحت ائدن یولجولارا ماسک ​​تاخماغی توصیه ائدیب.
دونیا ساغلیق تشکیلاتی قئید ائدیب کی، "XBB.1.5 " واریانتینا یولوخما حال‌لاری آوروپادا یوکسلیشده‌دیر.
دونیا ساغلیق تشکیلاتی آوروپا بوروسونون فوق العاده وضعیت‌لر اوزره متخصصی کاترین اسمالوود بیلدیریب کی، یولجولارا اوزون اوچوش‌لار کیمی یوکسک ریسک‌لی محیط‌لرده ماسک ​​تاخماغی توصیه ائتمک لازیم‌دیر.
ساغلیق یئتکیلیلر، ایندییه قدر آشکار ائدیلمیش ان یولوخوجو اومیجرون واریانتی اولان "XBB.1.5"-ین کئچن هفته امریکا-دا "کووید-19" یولوخما حال‌لاری‌نین 27،6 فایزینی تشکیل ائتدیگینی آچیقلاییب.
سؤزوگئدن آلت واریانتین قلوبال انفکسیون دالغاسینا سبب اولوب-اولمایاجاغی هله معلوم دئییل.
